Pianiuha

Pianiuha (, ) – kaimas Baltarusijos vakaruose, Gardino srities Zelvos rajone. Administraciškai priklauso Karalinavo apylinkei.

Istorija 

Nuo XVIII a. dvaras priklausė Grabovskių giminei. 1789 m. jis buvo padalintas tarp ATR karinio ir valstybės veikėjo Jono Jurgio Grabovskio sūnų. Peniuga ir aplinkiniai kaimai atiteko 1794 m. sukilėliui, LDK kariuomenės generolui Povilui Jurgiui Grabovskiui (1759–1794), kuris mirė bevaikis (tikėtina, kad žuvo sukilimo metu ginant Varšuvos Pragos priemiestį nuo Rusijos caro kariuomenės). XIX a. viduryje dvarą valdė Henrikas Rodzevičius (~1825–1881). Už pagalbą 1863 m. sukilėliams jis su žmona buvo ištremti į Sibirą, o Peniugos dvaras konfiskuotas. 1867 m. valdas nusipirko Vladimiras Davydovas, jo palikuonys dvarą valdė iki I pasaulinio karo pabaigos.

XIX a. Pianiuha buvo kaimas ir dvaras Valkavisko apskrityje, veikė Pianiuhos valsčius. Vėliau kraštas įėjo į atsikūrusios Lenkijos Respublikos sudėtį, o Pianiuhos žemės buvo padalintos tarp besikuriančių lenkų kariškių, kaimas buvo Slavacičų valsčiuje. Nuo 1939 m., išskyrus II pasaulinį karą, įėjo į Baltarusijos TSR sudėtį.

Žymūs žmonės 
 Marija Rodzevičuvna (1864–1944) – lenkų rašytoja pozityvistė ir visuomenės veikėja.

Šaltiniai 

 Peniuga // globus.tut.by 
 Pieniuha // Roman Aftanazy. Dzieje rezydencji na dawnych kresach Rzeczypospolitej, wyd. drugie przejrzane i uzupełnione, t. 2: Województwa brzesko-litewskie, nowogrodzkie – Wrocław: Zakład Narodowy im. Ossolińskich, 1993, s. 309–310 

Zelvos rajono gyvenvietės